smcproject/ml-wiki-sentences huggingface dataset:
ഇറങ്ങിയ പതിപ്പുകൾ പതിപ്പ് ആന്തരിക പതിപ്പ് ഓട്ടോകാഡ് പതിപ്പുകൾ DWG R1.0 MC0.0 ഓട്ടോകാഡ് റിലീസ് 1.0 DWG R1.2 AC1.2 ഓട്ടോകാഡ് റിലീസ് 1.2 DWG R1.40 AC1.40 ഓട്ടോകാഡ് റിലീസ് 1.40 DWG R2.05 AC1.50 ഓട്ടോകാഡ് റിലീസ് 2.05 DWG R2.10 AC2.10 ഓട്ടോകാഡ് റിലീസ് 2.10 DWG R2.21 AC2.21 ഓട്ടോകാഡ് റിലീസ് 2.21 DWG R2.22 AC1001, AC2.22 ഓട്ടോകാഡ് റിലീസ് 2.22 DWG R2.50 AC1002 ഓട്ടോകാഡ് റിലീസ് 2.50 DWG R2.60 AC1003 ഓട്ടോകാഡ് റിലീസ് 2.60 DWG R9 AC1004 ഓട്ടോകാഡ് റിലീസ് 9 DWG R10 AC1006 ഓട്ടോകാഡ് റിലീസ് 10 DWG R11 / 12 AC1009 ഓട്ടോകാഡ് റിലീസ് 11, ഓട്ടോകാഡ് റിലീസ് 12 DWG R13 AC1012 ഓട്ടോകാഡ് റിലീസ് 13 DWG R14 AC1014 ഓട്ടോകാഡ് റിലീസ് 14 DWG 2000 AC1015 ഓട്ടോകാഡ് 2000, ഓട്ടോകാഡ് 2000 ഐ, ഓട്ടോകാഡ് 2002 DWG 2004 AC1018 ഓട്ടോകാഡ് 2004, ഓട്ടോകാഡ് 2005, ഓട്ടോകാഡ് 2006 DWG 2007 AC1021 ഓട്ടോകാഡ് 2007, ഓട്ടോകാഡ് 2008, ഓട്ടോകാഡ് 2009 DWG 2010 AC1024 ഓട്ടോകാഡ് 2010, ഓട്ടോകാഡ് 2011, ഓട്ടോകാഡ് 2012 DWG 2013 AC1027 ഓട്ടോകാഡ് 2013, ഓട്ടോകാഡ് 2014, ഓട്ടോകാഡ് 2015, ഓട്ടോകാഡ് 2016, ഓട്ടോകാഡ് 2017 DWG 2018 AC1032 ഓട്ടോകാഡ് 2018, ഓട്ടോകാഡ് 2019, ഓട്ടോകാഡ് 2020, ഓട്ടോകാഡ് 2021 ഇതും കാണുക ഓട്ടോകാഡ് ഡി എക്സ് എഫ് ബ്രിക്സ്കാഡ് CAD അവലംബം ബാഹ്യ ലിങ്കുകൾ LibreDWG is a work in progress developing Free Software libraries to support DWG files.
Teigha is a software development platform used to create engineering applications including CAD with native support of .dwg and .dgn files.
Specification of the .dwg file format provided by Open Design Alliance .
cad-blocks Example .dwg architecture files.
ഡി.ഡി.റ്റി.
ഇംഗ്ലീഷ് വിലാസം https://ml.wikipedia.org/wiki/DDT
ഒരു രാസകീടനാശിനിയാണ് ഡിഡിറ്റി .
ഡൈക്ലോറോ ഡൈഫിനൈൻ ട്രൈക്ലോറോ ഈഥേൻ എന്നാണ് പൂർണ രൂപം.
ഉറുമ്പ് , ചെളള് , പാറ്റ , ഈച്ച , കൊതുക് തുടങ്ങിയ കീടങ്ങളെ നശിപ്പിക്കാൻ ഡിഡിറ്റി വ്യാപകമായി ഉപയോഗിക്കുന്നു.
1874-ൽ ഒത്മർ സീഡ്ലർ (Othmar Zeidler) എന്ന ജർമൻ ശാസ്ത്രജ്ഞനാണ് ഡിഡിറ്റി ആദ്യമായി സംശ്ലേഷണം ചെയ്തതെങ്കിലും പോൾ മുള്ളർ (Paul Herman Mullar) എന്ന സ്വിസ് ശാസ്ത്രജ്ഞനാണ് ഡിഡിറ്റിയുടെ പ്രയോഗ സാധ്യത തിരിച്ചറിഞ്ഞത്.
മലേറിയ, മഞ്ഞപ്പനി, മന്ത്, ടൈഫസ് രോഗം, പ്ളേഗ് തുടങ്ങിയ പകർച്ച വ്യാധികൾ നിയന്ത്രിക്കാൻ ഡിഡിറ്റിയുടെ കണ്ടുപിടിത്തം മൂലം സാധിച്ചതിനാൽ വൈദ്യശാസ്ത്രത്തിനുളള നോബൽ സമ്മാനത്തിന് മുളളർ അർഹനായി.
വിലക്കുറവും, ക്ലിഷ്ടത കൂടാതെ സംശ്ലേഷണം സാധ്യമാണെന്നതും ഡിഡിറ്റി വളരെ വ്യാപകമായി ഉപയോഗിക്കാനിടയാക്കി.
ലോകാരോഗ്യ സംഘടനയുടെ പ്രായോജക പരിപാടിയനുസരിച്ച് വീടുകൾ തോറും മലിന ജലത്തിലും സെപ്റ്റിക് ടാങ്കുകളിലും മറ്റും ഡിഡിറ്റി സ്പ്രേ ചെയ്ത് കൊതുക് നിവാരണം നടത്തി മലേറിയ പൂർണമായും നിർമാജനം ചെയ്യുവാൻ സാധിച്ചിട്ടുണ്ട്.
വളരെ സ്ഥിരതയുളള ഒരു സംയുക്തയാണ് ഡിഡിറ്റി.
വായുവിന്റെയോ പ്രകാശത്തിന്റെയോ സാന്നിധ്യത്തിൽ നാശം സംഭവിക്കാത്തതു കൊണ്ട് ദീർഘസമയത്തേക്ക് ഇതിന്റെ പ്രഭാവം നിലനിറുത്താനാവുന്നു.
കൂടിയ അളവിൽ (20 ഗ്രാം ) മനുഷ്യന് ശക്തമായ വിഷമായി തീരാം.
ശ്വാസത്തിലുടെയും ത്വക്കിലൂടെയും നേരിയ അളവിൽ ശരീരത്തിലെത്തുന്ന ഡിഡിറ്റി കൊഴുപ്പുകലകളിൽ നാശം കൂടാതെ നിലനിൽക്കുന്നു.
മാത്രവുമല്ല, സസ്യങ്ങളിലും ചെറുപ്രാണികളിലും പ്രയോഗിക്കുന്ന ഡിഡിറ്റി ഇവ ആഹരിക്കുന്ന ഉയർന്ന ജന്തുജാലങ്ങളിൽ നേരിയ അളവുകളിലായി സാവധാനം വർധിക്കുന്നു.
നാഡീവ്യൂഹത്തേയും പ്രജനന വ്യൂഹത്തേയും ബാധിക്കുന്നതായി കണ്ടെത്തിയതിനെത്തുടർന്ന് 1973 മുതൽ വളരെ അടിയന്തരമായ പൊതു ആരോഗ്യപ്രശ്നങ്ങൾക്കല്ലാതെ ഡിഡിറ്റി ഉപയോഗിക്കുന്നത് നിരോധിച്ചിട്ടുണ്ട്.
ഡിഡിറ്റിക്കെതിരെ പ്രതിരോധശേഷി വികസിപ്പിക്കാൻ ചില പ്രാണികൾക്ക് സാധിച്ചിട്ടുണ്ട്.
മാത്രവുമല്ല ഈ പ്രതിരോധശേഷി ജനിതികമായി നിർണയിക്കാനാവുന്നതിനാൽ പ്രതിരോധക്ഷമത അടുത്ത തലമുറകളിലേക്കു കൈമാറ്റം ചെയ്യപ്പെടുന്നുമുണ്ട്.
അതിനാൽ ഡിഡിറ്റിയുടെ പ്രയോഗസാധ്യതയ്ക്ക് വളരെയേറെ മങ്ങൽ സംഭവിച്ചിട്ടുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡിഡിറ്റി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജി.എസ്.എൽ.വി. III ഇംഗ്ലീഷ് വിലാസം https://ml.wikipedia.org/wiki/GSLV_-_Mk_III ഈ ലേഖനം/ഉപവിഭാഗം ഭാവിയിലുണ്ടായേക്കാവുന്ന ഒരു ബഹിരാകാശയാത്രയെ പറ്റിയുള്ളതാണ്‌..
ഇന്ത്യൻ സ്പേസ് റിസർച്ച് ഓർഗനൈസേഷൻ നിർമിച്ചുകൊണ്ടിരിക്കുന്ന ഒരു റോക്കറ്റാണ് ജി.എസ്.എൽ.വി. III (ജിയോസിങ്ക്രണസ് സാറ്റലൈറ്റ് ലോഞ്ച് വെഹിക്കിൾ-III GSLV-III or Geosynchronous Satellite Launch Vehicle-MarkIII ).
ഈ റോക്കറ്റ് ഭൂസ്ഥിര ഉപഗ്രഹങ്ങൾ വിക്ഷേപിക്കുന്നതിന് വേണ്ടിയുള്ളതാണ്.
ജി.എസ്.എൽ.വി. എന്ന റോക്കറ്റിന്റെ പിൻഗാമിയാണ്.
പൂർണമായും ഇന്ത്യൻ സാങ്കേതിക വിദ്യയിൽ നിർമിച്ച ക്രെയോജനിക് എഞ്ചിനുള്ള ആദ്യ റോക്കറ്റാണ് ജി.എസ്.എൽ.വി. III.
പ്രത്യേകതകൾ മൊത്തം ഉയരം: 43.43 m ആകെ ഭാരം: 640 t ആകെ ഘട്ടങ്ങൾ: 3 പ്രയോഗിക്കുന്നഭാരം: 10 t to LEO or 4-6 t to GTO (approx) വിക്ഷേപണ ഭ്രമണപഥം: Geosynchronous Transfer Orbit (GTO) 180 x 36,000 km താരതമ്യപ്പെടുത്താവുന്ന മറ്റു റോക്കറ്റുകൾ എരിയൻ 4 ഡെൽറ്റ III ഡെൽറ്റ IV (മീഡിയം) Angara (A5) ഫാൽക്കൺ 9 സെനിത് പുറത്തേക്കുള്ള കണ്ണികൾ Bharat-Rakshak GSLV-III information Archived 2008-12-18 at the Wayback Machine .
New Scientist article including GSLV-III diagram
ജി.എൻ. ഗോപാൽ
കേരളത്തിൽ നിന്നുള്ള ആദ്യ ചെസ്സ് ഗ്രാൻഡ്മാസ്റ്ററാണ് ഗീത നാരായണൻ ഗോപാൽ അഥവാ ജി.എൻ. ഗോപാൽ (ജനനം: 1989 മാർച്ച് 29 , ആലുവ ).
പത്താം വയസ്സ് മുതലാണ് അദ്ദേഹം ചെസ്സ് കളിക്കാൻ തുടങ്ങിയത്.2006-ൽ സംസ്ഥാന ചെസ്ചാമ്പ്യനായ അദ്ദേഹം  2007-ൽ  ഇന്റർനാഷണൽ മാസ്റ്ററും  തുടർന്ന് ഗ്രാൻ ഡ്‌മാസ്റ്ററും ആയി.
അവലംബം Geetha Narayanan Gopal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജി.എൻ. പണിക്കർ ഇംഗ്ലീഷ് വിലാസം https://ml.wikipedia.org/wiki/G.
N._Panicker
കഥാകൃത്ത്, നോവലിസ്റ്റ്, വിമർശകൻ, അധ്യാപകൻ എന്നീ നിലകളിൽ പ്രശസ്തനാണ് ജി.എൻ. പണിക്കർ (ജനനം 1937 ) മികച്ച കഥാസമാഹാരത്തിനുളള 1982 -ലെ കേരള സാഹിത്യ അക്കാദമി അവാർഡ്‌ നേടിയിട്ടുണ്ട്.
തിരുവനന്തപുരം ജില്ലയിലെ വെങ്ങാനൂരിൽ ജനിച്ചു.
പബ്ലക്‌റിലേഷൻസ്‌ വകുപ്പിൽ ഉദ്യോഗസ്ഥനായിരുന്നു.
1967 മുതൽ ’87 വരെ ചിറ്റൂർ , തലശ്ശേരി , എറണാകുളം , തിരുവനന്തപുരം എന്നിവടങ്ങളിലെ സർക്കാർ കോളേജുകളിൽ ഇംഗ്ലീഷദ്ധ്യാപകൻ.
തിരുവനന്തപുരം യൂണിവേഴ്‌സിറ്റി കോളേജിൽ പ്രൊഫസ്സറായിരിക്കെ മാതൃവകുപ്പായ പബ്ലിക്‌റിലേഷൻസിലേക്ക്‌ അഡിഷണൽ ഡയറക്‌ടറായി മടങ്ങി.
1993 - 96 -ൽ നാഷനൽ ബുക്‌ട്രസ്‌ടിന്റെ മാസ്‌റ്റർപീസസ്‌ ഓഫ്‌ ഇൻഡ്യൻ ലിറ്ററേച്ചറി’ൽ എക്‌സിക്യൂട്ടീവ്‌ എഡിറ്റർ; 1996 മാർച്ചു മുതൽ കുറെക്കാലം കേരള ഗവർണ്ണറുടെ പി. ആർ.ഒ. യുമായി പ്രവർത്തിച്ചു.
1977 - ’80 -ലും, 1992 - ’95 -ൽ കേരള സാഹിത്യ അക്കാദമിയിൽ തിരഞ്ഞെടുക്കപ്പെട്ട അംഗമായിരുന്നു.
ഭാര്യ : നിർമ്മല.
മക്കൾ : രാജീവ്‌, നിരാല (മായ).1995 ജൂലൈയിൽ ചെറുകഥ എഴുത്തു നിർത്തി കൃതികൾ കറിവേപ്പില മാന്യയായ ഭാര്യ ഒരു ദിവസം ഒരു യുഗം ഒരാൾ തികച്ചും വിശേഷമായി അനുസ്‌മരണ’വും മറ്റുകഥകളും എല്ലാം ഒന്നു തുറന്നു പറയാൻ അകലെനിന്ന്‌ അടുത്തുനിന്ന ഏതോ ചില സ്വപ്‌നങ്ങളിൽ...
എന്റെ ചെറുകഥകൾ ഇരുട്ടിന്റെ താഴ്‌വരകൾ കഥയിങ്ങനെ മനസ്സേ നീ സാക്ഷി അകലാൻ എത്ര എളുപ്പം നീരുറവകൾക്ക് ഒരു ഗീതം സോഫോക്ലിസ് പാറപ്പുറത്ത്, ദേവ്...
കേശവദേവ് അക്ഷരസമക്ഷം വെറുതെ ഒരു മോഹം ദൊസ്തയേവ്‌സ്‌കി ഒരു ദിവസം ഒരു യുഗം ഏതോ ചില സ്വപ്‌നങ്ങളിൽ നോവലുകൾ നമ്മുടെയും അവരുടെയും ഓർമകളുടെ തുരുത്തിൽ നിന്ന് പുരസ്കാരങ്ങൾ കേരള സാഹിത്യ അക്കാദമി അവാർഡ്‌ ( 1982 - നീരുറവകൾക്ക്‌ ഒരു ഗീതം) ജീ.
സ്‌മാരകട്രസ്‌റ്റിന്റെ 1994 -ലെ കാരൂർ അവാർഡ്‌ (വെറുതെ ഒരു മോഹം) ടി.പി. രാമകൃഷ്ണപിള്ള അവാർഡ് വായന അവാർഡ് അവലംബം ↑ ↑ ↑ http://buy.mathrubhumi.com/books/mathrubhumi/author/382/panikker-g.n%5Bപ്രവർത്തിക്കാത്ത+കണ്ണി%5D
ജി.എസ്. ശിവരുദ്രപ്പ ഇംഗ്ലീഷ് വിലാസം https://ml.wikipedia.org/wiki/G.
_Shivarudrappa
പ്രസിദ്ധനായ ഒരു കന്നഡ സാഹിത്യകാരനാണു് ഗുഗ്ഗാരി ശാന്തവീരപ്പ ശിവരുദ്രപ്പ എന്ന ജി.എസ്.ശിവരുദ്രപ്പ ( കന്നഡ : ಜಿ.ಎಸ್. ಶಿವರುದ್ರಪ್ಪ ).
ആധുനിക കന്ന‍ഡ സാഹിത്യത്തിന്റെ രൂപീകരണത്തിൽ  പങ്കുവഹിച്ചവരിൽ പ്രമുഖനാണ് ശിവരുദ്രപ്പ.
കവിയും, സാഹിത്യവിമർശകനും, അധ്യാപകനും കൂടെയായിരുന്നു ശിവരുദ്രപ്പ.
കന്നഡ സാഹിത്യത്തിൽ രൂപപ്പെട്ടിരുന്ന വിവിധ സാഹിത്യ പ്രസ്ഥാനങ്ങളെ  കൂട്ടിയോജിപ്പിച്ച് ഒരു സംതുലിത കാഴ്ചപ്പാട് രൂപീകരിക്കാൻ ശ്രമിച്ച വ്യക്തിയായിരുന്നു അദ്ദേഹം.
നല്ല ഒരു സഞ്ചാര സാഹിത്യകാരൻ കൂടിയായിരുന്നു ശിവരുദ്രപ്പ.
2006 നവംബർ 1-നു് കർണ്ണാടകാ സർക്കാർ അദ്ദേഹത്തെ രാഷ്ട്രകവി എന്ന ബഹുമതി നൽകി ആദരിച്ചു.
കേന്ദ്ര സാഹിത്യ അക്കാദമി , കർണ്ണാടക സാഹിത്യ അക്കാദമി പുരസ്കാരങ്ങൾ ലഭിച്ചിട്ടുണ്ട്.
2013 ഡിസംബർ 23 ന് ശിവരുദ്രപ്പ അന്തരിച്ചു.
മധ്യകർണ്ണാടകയിലെ ഷിമോഗ ജില്ലയിലുള്ള ശിക്കാരിപുര ഗ്രാമത്തിലാണ് ശിവരുദ്രപ്പ ജനിച്ചത്.
മൈസൂർ സർവ്വകലാശാലയിൽ നിന്നും ബിരുദവും, ബിരുദാനന്തബിരുദവും കരസ്ഥമാക്കി.
1960 ൽ സാഹിത്യത്തിലെ സൗന്ദര്യശാസ്ത്രത്തെ പറ്റി വിവരിക്കുന്ന സൗന്ദര്യ സമീക്ഷ എന്ന പ്രബന്ധത്തിന് മൈസൂർ സർവ്വകലാശാലയിൽ നിന്നും പി.എച്ച്.ഡി നേടുകയുണ്ടായി.
പ്രശസ്ത കന്നഡ സാഹിത്യകാരനായിരുന്ന കൂവെമ്പ് ശിവരുദ്രപ്പയുടെ അധ്യാപകനായിരുന്നു.
1949 ൽ മൈസൂർ സർവ്വകലാശാലയിൽ ഒരു അധ്യാപകനായാണ് ശിവരുദ്രപ്പ തന്റെ ഔദ്യോഗിക ജീവിതം ആരംഭിച്ചത്.
1963 ൽ ഹൈദരാബാദിലെ ഒസ്മാനിയ സർവ്വകലാശാലയിൽ റീഡറായി ജോലിക്കുചേരുകയും, അവിടത്തെ കന്നഡ ഭാഷാവിഭാഗത്തിന്റെ തലവനായി തീരുകയും ചെയ്തു.
1966 ൽ ബാംഗ്ലൂർ സർവ്വകലാശാലയിൽ ഒരു പ്രൊഫസ്സറായി നിയമിതനായി.
ശിവരുദ്രപ്പ ബാംഗ്ലൂർ സർവ്വകലാശാലയുടെ ഡിയറക്ടറായി മാറി, അതോടൊപ്പം സർവ്വകലാശാലയിലെ കന്നഡ ഭാഷാ വിഭാഗത്തിൽ തുടരുകയും ചെയ്തു.
1986 ൽ ശിവരുദ്രപ്പ തന്റെ ഔദ്യോഗിക ജീവിതത്തിൽ നിന്നും വിരമിച്ചു.
1987-90 കാലഘട്ടത്തിൽ അദ്ദേഹം കർണ്ണാടക സാഹിത്യ അക്കാദമിയുടെ പ്രസിഡന്റായും സേവനമനുഷ്ഠിച്ചിട്ടുണ്ട്.
കൃതികൾ കവിതാ സമാഹാരങ്ങൾ സാമഗാന ചെലുവു ഒലവു ദേവശിൽപ്പി ദീപദ ഹെജ്ജെ അനാവരണ തെറെദ ബാഗിലു ഗോഡെ വ്യക്തമദ്ധ്യ തീർത്ഥവാണി കാർത്തിക കാഡിന കത്തലല്ലി പ്രീതി ഇല്ലദ മേലെ ഗദ്യവും ഗവേഷണ ഗ്രന്ഥങ്ങളും പരിശീലന (ಪರಿಶೀಲನ) - 1967 വിമർശെയ പൂർവ്വപശ്ചിമ സൗന്ദര്യ സമീക്ഷ (ಸೌಂದರ್ಯಸಮೀಕ್ಷೆ) - 1965 (പി.എച്ച്.ഡി. പ്രബന്ധം) കാവ്യാർത്ഥ ചിന്തന (ಕಾವ್ಯಾರ್ಥಚಿಂತನ) - 1983 ഗതിബിംബ അനുരണന പ്രതിക്രിയെ കന്നഡ സാഹിത്യ സമീക്ഷെ (ಕನ್ನಡ ಸಾಹಿತ್ಯ ಸಮೀಕ್ಷೆ) - 1975 മഹാകാവ്യ സ്വരൂപ (ಮಹಾಕಾವ್ಯ ಸ್ವರೂಪ) - 1976 കന്നഡ കവിഗള കാവ്യകൽപന (ಕನ್ನಡ ಕವಿಗಳ ಕಾವ್ಯಕಲ್ಪನೆ) - 1989 സമഗ്ര ഗദ്യ - വോള്യം 2 (ಸಮಗ್ರ ಗದ್ಯ-2) സമഗ്ര കന്നഡ സാഹിത്യ ചരിത്രെ - കന്നഡ ഭാഷയുടെയും സാഹിത്യത്തിൻറെയും ചരിത്രവും വികാസവും കാണിച്ചുതരുന്ന ഗ്രന്ഥം Kuvempu-a Reappraisal - കർണാടക സർക്കാറിന് വേണ്ടി തയ്യാറാക്കിയ കുവെംപുവിനെ കുറിച്ചുള്ള ഗ്രന്ഥം.
യാത്രാകുറിപ്പുകൾ മോസ്ക്കോദല്ലി 22 ദിന (മോസ്ക്കോയിൽ 22 നാൾ) - സോവിയറ്റ് ലാന്റ് നെഹ്രു പുരസ്കാരത്തിന് അർഹമായ കൃതി ഇംഗ്ലണ്ടിനല്ലി ചതുർമാസ (ഇംഗ്ലണ്ടിൽ ആയിരുന്ന നാല് മാസങ്ങൾ) അമേരിക്കാദല്ലി കന്നഡിഗ ഗംഗെയ ശിഖരദല്ലി പുരസ്കാരങ്ങൾ 1984 ൽ കേന്ദ്രസാഹിത്യ അക്കാദമി പുരസ്കാരം - കാവ്യാർത്ഥചിന്തന എന്ന കൃതി 1984 ൽ രാജ്യോത്സവ പുരസ്കാരം 1998 ൽ പമ്പാ പ്രശസ്തി പുരസ്കാരം 1974 ൽ സോവിയറ്റ് ലാന്റ് നെഹ്രു പുരസ്കാരം കർണ്ണാടക സാഹിത്യ അക്കാദമി പുരസ്കാരം കൂവെമ്പ് സർവ്വകലാശാല, മൈസൂർ സർവ്വകലാശാല, കന്നഡ സർവ്വകലാശാല എന്നിവയുടെ ആദരസൂചക പുരസ്കാരങ്ങൾ.
അവലംബം G. S. Shivarudrappa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജി.എസ്.എൽ.വി. ഇംഗ്ലീഷ് വിലാസം https://ml.wikipedia.org/wiki/Geosynchronous_Satellite_Launch_Vehicle
ഇന്ത്യൻ സ്പേസ് റിസർച്ച് ഓർഗനൈസേഷൻ (ഐ.എസ്.ആർ.ഒ.) നിർമ്മിച്ച ഒരുതരം ഉപഗ്രഹവിക്ഷേപണറോക്കറ്റാണ് ജി.എസ്.എൽ.വി .
( ജിയോസിങ്ക്രണസ് സാറ്റലൈറ്റ് ലോഞ്ച് വെഹിക്കിൾ - GSLV or Geosynchronous Satellite Launch Vehicle ).
ഇന്ത്യയുടെ കൃത്രിമ ഉപഗ്രഹമായ ഇൻസാറ്റ് വിക്ഷേപിക്കുന്നതിന് വേണ്ടിയാണ് ഈ റോക്കറ്റ് പ്രധാനമായും നിർമ്മിച്ചത്.
ഇതിൽ ക്രയോജനിക്ക് സാങ്കേതിക വിദ്യയാണ് ഉപയോഗിക്കുന്നത്.
മറ്റ് വിദേശറോക്കറ്റ് ഉപയോഗിച്ചുകൊണ്ടുള്ള ഇന്ത്യയുടെ കൃത്രിമ ഉപഗ്രഹ വിക്ഷേപണരീതിക്ക് വിരാമമിടാനാണ് ജി.എസ്.എൽ.വി.യുടെ വിജയകരമായ വിക്ഷേപണങ്ങളിലൂടെ ഇന്ത്യ ലക്ഷ്യമിടുന്നത്.
ഇന്ത്യയുടെ മുൻകാല റോക്കറ്റ് ആയ പി.എസ്.എൽ.വി യുടെ നവീകരിച്ച രൂപമാണ് ജി.എസ്.എൽ.വി. പി.എസ്.എൽ.വി. യെ അപേക്ഷിച്ച് ഇതിൽ ഒരു ദ്രാവക സ്റ്റ്രാ‍പ്പൺ ബൂസ്റ്റർ ക്രയോജനിക്ക് എഞ്ചിൻ മൂന്നാം ഘട്ടത്തിന് മുമ്പ് ഉപയോഗിക്കുന്നുണ്ട്.
പ്രത്യേകതകൾ മൊത്തം ഉയരം: 49 മീ.
ആകെ ഭാരം: 401 ടൺ ആകെ ഘട്ടങ്ങൾ: 3 പ്രയോഗിക്കുന്നഭാരം: ഭൂമിയുടെ ഉപരിതലത്തിൽ:18-ഡിഗ്രി| 5,000 കി.
ഗ്രാം, ശ്യൂന്യാകാശത്തിൽ : 2,200 കി.
ഗ്രാം വിക്ഷേപണ ഭ്രമണപഥം: 180 x 36,000 കി.
ഉയരത്തിൽ താരതമ്യപ്പെടുത്താവുന്ന മറ്റു റോക്കറ്റുകൾ പ്രോട്ടോൺ റോക്കറ്റ് ഡെൽറ്റാ 2 എരിയൻ 2 എരിയൻ 3 മറ്റുകണ്ണികൾ Geosynchronous Satellite Launch Vehicle എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ISRO GSLV Page Archived 2007-09-27 at the Wayback Machine .
India in Space GSLV Page KVD-1 (12KRB) upper stage at Khrunichev Space Center Archived 2007-03-01 at the Wayback Machine .
↑ ↑ ISRO GSLV Mark I Mark II , Indian Space Research Organisation , 2008.
Retrieved 2010-12-26.
ജി.എൻ. മധു ഇംഗ്ലീഷ് വിലാസം https://ml.wikipedia.org/wiki/G.
N._Madhu
ജലച്‌ഛായചിത്രകാരനാണ് ജി.എൻ. മധു .
തുർക്കി ആസ്‌ഥാനമായുള്ള ഇന്റർനാഷണൽ വാട്ടർ കളർ സൊസൈറ്റി സംഘടിപ്പിച്ച അന്തർദേശീയ ജലച്‌ഛായ ചിത്രരചനാ മത്സരത്തിൽ രണ്ടാം സ്‌ഥാനം മധുവിനു ലഭിച്ചു.
കോട്ടയം ജില്ലയിലെ മുണ്ടക്കയത്തിനു സമീപം ചിറ്റടിയിൽ ഗുരുവിലാസം വീട്ടിൽ നാരായണൻ വൈദ്യരുടെയും നാരായണിയുടെയും മകനായി ജനിച്ചു.
കോരൂത്തോട്‌ സി. കേശവൻ മെമ്മോറിയൽ ഹയർ സെക്കൻഡറി സ്‌കൂളിലും മുണ്ടക്കയം സെന്റ്‌ ആന്റണീസ്‌ ഹൈസ്‌കൂളിലുമായി പ്രാഥമിക വിദ്യാഭ്യാസം പൂർത്തിയാക്കി.
തുടർന്ന് തിരുവനന്തപുരം ഫൈൻ ആർട്‌സ് കോളജിൽ നിന്നും അഡ്വർടൈസിംഗ്‌-ഗ്രാഫിക്‌ ഡിസൈനിംഗിൽ ഒന്നാം റാങ്ക്‌ നേടി.
പിന്നീട് വിദേശത്ത്‌ ഇന്റീരിയർ ആർക്കിടെക്‌ചർ പ്രഫഷണിൽ ഏർപ്പെട്ടു.
ജി.എൻ. ബാലസുബ്രഹ്മണ്യം ഇംഗ്ലീഷ് വിലാസം https://ml.wikipedia.org/wiki/G.
_Balasubramaniam ഇംഗ്ലീഷ് വിലാസം https://ml.wikipedia.org/wiki/G.
N._Balasubramaniam
കർണാടകസംഗീത ലോകത്തെ തിളക്കമാർന്ന വ്യക്തിത്വങ്ങളിലൊന്നാണ് ജി.എൻ.ബി എന്ന ചുരുക്കപ്പേരിലറിയപ്പെടുന്ന ജി.എൻ. ബാലസുബ്രഹ്മണ്യം (G. N. Balasubramaniam) (6 ജനുവരി 1910 - 1 മേയ് 1965).
തഞ്ചാവൂർ ജില്ലയിലുൾപ്പെട്ട മയിലാടുതുറൈ താലൂക്കിലെ ഒരു ചെറുഗ്രാമമായ ഗുഡലൂരിൽ ജി.വി. നാരായണസ്വാമി അയ്യരുടെയും വിശാലാക്ഷി അമ്മാളുടെയും മകനായി ജനനം.
ഹൈസ്കൂൾ അധ്യാപകനായിരുന്ന പിതാവ്  നാരായണസ്വാമി അയ്യർ സംഗീത തത്പരനുമായിരുന്നു.
പിതാവ് തന്നെയായിരുന്നു ആദ്യഗുരു.
തുടർന്നുള്ള സംഗീതപഠനം മധുരൈ സുബ്രഹ്മണ്യ അയ്യരുടെ ശിക്ഷണത്തിലായിരുന്നു.
ചെറിയ പ്രായത്തിൽ തന്നെ ബാലസുബ്രഹ്മണ്യം അക്കാലത്തെ പ്രമുഖ സംഗീതജ്ഞരുടെയെല്ലാം ആലാപനശൈലികൾ സസൂക്ഷ്മം വീക്ഷിച്ചിരുന്നുവെങ്കിലും അദ്ദേഹത്തിന് ഏറ്റവും അധികം ആരാധന തോന്നിയിരുന്നത് അരിയക്കുടി രാമാനുജ അയ്യങ്കാരോട് ആയിരുന്നു.
അങ്ങനെയിരിക്കെ മൈലാപ്പൂരിലെ കപാലീശ്വര ക്ഷേത്രത്തിലെ ഉത്സവത്തോടനുബന്ധിച്ചുള്ള സംഗീതകച്ചേരി നടത്താമെന്നേറ്റിരുന്ന പ്രമുഖനായ സംഗീതജ്ഞൻ എത്തിച്ചേരാത്തതിനെ തുടർന്ന് പ്രസ്തുത ദിവസത്തെ കച്ചേരി നടത്തുവാനുള്ള അവസരം അപ്രതീക്ഷിതമായി ബാലസുബ്രഹ്മണ്യത്തിന് ലഭിച്ചു.
ബാലസുബ്രഹ്മണ്യത്തിന്റെ കീർത്തി ഏറെ വർദ്ധിപ്പിച്ച ഒരു സംഭവമായിരുന്നു അത്.
അനേകം കീർത്തനങ്ങളും ജി.എൻ.ബി. രചിച്ചിട്ടുണ്ട്.
സംസ്കൃതം, തെലുഗു, തമിഴ് ഭാഷകളിലായി 250-ലേറെ രചനകൾ പരമ്പരാഗത രാഗങ്ങളിലും തന്റേതായ രാഗങ്ങളിലും ഇദ്ദേഹം നടത്തിയിട്ടുണ്ട്.
ഇവയിൽ 75 എണ്ണം പ്രസിദ്ധീകരിക്കപ്പെട്ടിട്ടുണ്ട്.
ശകുന്തള എന്ന ചിത്രത്തിൽ സുബ്ബലക്ഷ്മിയോടൊപ്പം ജി.എൻ.ബി.
ഒരു അഭിനേതാവ് കൂടിയായിരുന്നു ജി.എൻ.ബി. സ്കൂളിലെ കലാമത്സരങ്ങളിൽ സംഗീതത്തോടൊപ്പം നാടകങ്ങളിലും സജീവമായി പങ്കെടുത്തിരുന്നു.
പിൽക്കാലത്ത് ശകുന്തള എന്ന ചലച്ചിത്രത്തിൽ ദുഷ്യന്തന്റെ വേഷം ഇദ്ദേഹം അവതരിപ്പിച്ചു.
ഈ ചിത്രത്തിൽ നായികാവേഷം അവതരിപ്പിച്ചത് എം.എസ്. സുബ്ബലക്ഷ്മി ആയിരുന്നു.
ഭാമവിജയം , സതി അനസൂയ തുടങ്ങി ഏതാനും ചിത്രങ്ങളിൽ കൂടി ഇദ്ദേഹം അഭിനയിച്ചു.
തുടർന്ന് സംഗീതരംഗത്ത് തന്നെ ശ്രദ്ധ കേന്ദ്രീകരിച്ചു.
ഓൾ ഇന്ത്യാ റേഡിയോയുടെ മദ്രാസ് നിലയത്തിൽ കർണാടക സംഗീത വിഭാഗത്തിൽ ഏറെ വർഷങ്ങൾ പ്രൊഡ്യൂസറായി പ്രവർത്തിച്ചു.
1 964 മാർച്ചിൽ തിരുവനന്തപുരം സ്വാതി തിരുനാൾ സംഗീത അക്കാദമിയുടെ പ്രിൻസിപ്പാളായി ചുമതലയേറ്റു.
സംഗീതകലാനിധി പട്ടം, രാഷ്ട്രപതിയുടെ സംഗീത പുരസ്കാരം തുടങ്ങി നിരവധി പുരസ്കാരങ്ങൾ ഇദ്ദേഹത്തിന് ലഭിച്ചിട്ടുണ്ട്.
ജി.എൻ.പി.സി.
2017 മെയ് 1ന് തുടങ്ങിയ ഫേസ്ബുക്കിലെ ഒരു സീക്രട്ട് ഗ്രൂപ്പ് ആണ് ജിഎൻപിസി (ഗ്ലാസ്സിലെ നുരയും പ്ലേറ്റിലെ കറിയും).
മദ്യപാനികളുടെ കൂട്ടായ്മയാണ് എന്ന കാരണത്താൽ ജിഎൻപിസി ഗ്രൂപ്പ് അഡ്മിൻ എക്സൈസ് വകുപ്പിന്റെ പരാതിയും അന്വേഷണവും നേരിട്ടിരുന്നു .
ഇതു സംബന്ധിച്ച അന്വേഷണത്തിന് എക്‌സൈസ് കമ്മീഷ്ണർ ഋഷിരാജ് സിംഗ് നടപടി എടുത്തിരുന്നു.
ഗ്രൂപ്പിലെ പല പോസ്റ്റുകളും മദ്യപാനത്തെ പ്രോത്സാഹിപ്പിക്കുന്നതായിട്ട് ആരോപണം ഉണ്ടായിട്ടുണ്ട് .
ഏറ്റവും കൂടുതൽ അംഗങ്ങളുള്ള സീക്രട്ട് ഗ്രൂപ്പ്, ഒരു ഫേസ്ബുക്ക് പോസ്റ്റിന് ലഭിച്ചിട്ടുള്ള കമന്റുകളുടെ എണ്ണം എന്നിവയ്ക്ക്  ഗിന്നസ് റെക്കോർഡ് ലഭിച്ചിട്ടുണ്ട് .
ബാഹ്യ ലിങ്കുകൾ Facebook Page , GNPC-ഗ്ലാസ്സിലെ നുരയും പ്ലേറ്റിലെ കറിയും അവലംബം ↑ https://www.manoramanews.com/news/kerala/2018/07/06/excise-department-against-gnpc-facebook-group.html ↑ http://www.kairalinewsonline.com/2018/05/02/176222.html ↑ https://www.asianetnews.com/local-news/gnpc-get-a-guinness-world-record-pg8aoc
ജി.എസ്.എം. ഇംഗ്ലീഷ് വിലാസം https://ml.wikipedia.org/wiki/GSM ജി.എസ്.എം. ലഭ്യമായിട്ടുള്ള മൊബൈൽ ഫോണുകളെ തിരിച്ചറിയാനായി ഉപയോഗിക്കുന്ന ജി.എസ്.എം. ലോഗോ
ഗ്ലോബൽ സിസ്റ്റം ഫോർ മൊബൈൽ കമ്മ്യൂണിക്കേഷൻ അഥവാ ജി. എസ്. എം. ലോകത്തെ ഏറ്റവും വ്യാപകമായ മൊബൈൽ ഫോൺ വിവരകൈമാറ്റ സാങ്കേതികവിദ്യ ആണ്.
ഈ സാങ്കേതികവിദ്യ ഉപയോഗിച്ച് അനുവർത്തിച്ചുപോരുന്ന സാങ്കേതികരീതികളുടെ പ്രാമാണികത നിയന്ത്രിക്കുന്നത് ജി.എസ്.എം. അസോസിയേഷൻ ആണ്.
ആഗോളതലത്തിൽ ഉപയോഗിക്കുന്ന ഏകദേശം 82% മൊബൈൽ സാങ്കേതികവിദ്യയും ജി.എസ്.എം.-ൽ അധിഷ്ഠിതമാണ്‌.
1982-ൽ ഇ.
സി.പി.റ്റി.
എ(European Conference of Postal and Telecommunications Administrations) യൂറോപ്പിലെ മൊബൈൽ ഫോണുകൾക്ക് പൊതുവായ ഒരു സാങ്കേതിക സംവിധാനം ഉണ്ടാക്കുന്നതിനുവേണ്ടി ഗ്രൂപ് സ്പെഷ്യൽ മൊബൈൽ(GSM) രൂപവത്കരിച്ചു.1990-ൽ ജി.എസ്.എം സങ്കേതത്തിനുള്ള നിബന്ധനകൾ പുറത്തിറക്കി.1993 അവസാനം ആയപ്പോഴേക്കും 48 രാജ്യങ്ങളിൽ 75 വാഹകരിലൂടെ ഒരു മില്യൺ ആളുകൾ ജി.എസ്.എം സങ്കേതം ഉപയോഗിക്കാൻ തുടങ്ങി.
നാല് വ്യത്യസ്ത ആവൃത്തികളിലാണ് ജി.എസ്.എം.പ്രവർത്തിക്കുന്നത്.
എങ്കിലും ഏറ്റവും കൂടുതലായി ഉപയോഗിക്കുന്നത് 900 MHzഉം 1800 MHzഉം ആണ്.
വടക്കേ അമേരിക്കയിലെ കാനഡ പോലെയുള്ള ചില രാജ്യങ്ങളിൽ മാത്രമാണ് 850 MHz ഉം 1900 MHzഉം ഉപയോഗിക്കുന്നത്.
അവലംബം പുറത്തേക്കുള്ള കണ്ണികൾ GSM Association – the group representing GSM operators (official site) – includes coverage maps for all members 3GPP The current standardization body for GSM with free standards available .
Most Widely Used Cellular Channelizations Archived 2009-03-27 at the Wayback Machine .
ജി.എൻ. രാമചന്ദ്രൻ ഇംഗ്ലീഷ് വിലാസം https://ml.wikipedia.org/wiki/G.
കൊളാജൻ എന്ന പ്രോട്ടീൻറെ  ഘടന ട്രിപ്പിൾ ഹെലിക്‌സ്‌ മാതൃകയിലാണെന്ന്‌ ശാസ്‌ത്രലോകത്തെ അറിയിച്ച പ്രശസ്‌ത ഭാരതീയ ശാസ്‌ത്രജ്ഞനാണ്‌ ജി.എൻ. രാമചന്ദ്രൻ ( ഒക്ടോബർ 8 , 1922 - ഏപ്രിൽ 7 , 2001 ) , .
ഗോപാലസമുദ്രം നാരായണയ്യർ രാമചന്ദ്രൻ എന്ന്‌ മുഴുവൻ പേര്‌.
ഇരുപതാം നൂറ്റാണ്ടിൽ ഭാരതം കണ്ട പ്രഗല്ഭ ശാസ്‌ത്രജ്ഞരിലൊരാളായി ഇദ്ദേഹത്തെ പലരും വിലയിരുത്തുന്നു‍.
അദ്ദേഹത്തിന്റെ ഇഷ്‌ടവിഷയങ്ങൾ ഭൗതികശാസ്‌ത്രം , രസതന്ത്രം , ജീവശാസ്‌ത്രം എന്നിവയായിരുന്നു.
ഇവയുടെ അന്തർ വൈജാഞാനിക (Inter Disciplinary) മേഖലകളിൽ സവിശേഷശ്രദ്ധ പതിപ്പിച്ചു.
ഗണിതശാസ്‌ത്രാധ്യാപകനായ ജി.ആർ. നാരായണ അയ്യരുടെയും ലക്ഷ്‌മി അമ്മാളിന്റെയും മകനായി 1922 ഒക്‌ടോബർ എട്ടിന്‌ കൊച്ചിയിൽ ജനിച്ചു.
ജി.ആർ. നാരായണ അയ്യർ    പിന്നീട് എറണാകുളം  മഹാരാജാസ് കോളെജ് പ്രിൻസിപ്പളായും (1944-1947,1948-50) സേവനമനുഷ്ഠിച്ചു.
1939 ൽ എറണാകുളം മഹാരാജാസ്‌ കോളേജിൽ നിന്ന്‌ ഒന്നാം റാങ്കോടെ ഇന്റർമീഡിയേറ്റ്‌ പാസായശേഷം, രാമചന്ദ്രൻ തിരുച്ചിറപ്പള്ളിയിലെ സെൻറ്‌ ജോസഫ്‌ കോളേജിൽ ബിരുദ പഠനത്തിന്‌ ചേർന്നു.
അതിനുശേഷം1942 ൽ ബാംഗ്ലൂരിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ ഇലക്‌ട്രിക്കൽ എൻജിനീയറിംഗിൽ ബിരുദാനന്തര ബിരുദ പഠനത്തിന്‌ ചേർന്നെങ്കിലും സർ സി.വി.രാമന്റെ താത്‌പര്യപ്രകാരം ഭൗതികശാസ്‌ത്രത്തിലേക്ക്‌ തന്നെ തിരിഞ്ഞു.
താമസിയാതെ സി.വി. രാമന്റെ പ്രിയശിഷ്യന്മാരിൽ ഒരാളായി മാറാൻ രാമചന്ദ്രന്‌ കഴിഞ്ഞു.
അവിടെ നടത്തിയ പഠനത്തിന്‌ മദ്രാസ്‌ സർവകലാശാലയിൽ നിന്ന്‌ എം.എസ്‌.
തുടർന്ന്‌ സി.വി.രാമന്റെ കീഴിൽ ഗവേഷണം നടത്തി ഡോക്‌ടറേറ്റും (D.Sc) കരസ്ഥമാക്കി.
1947 മുതൽ 1949 വരെ കേംബ്രിജ്  സർവകലാശാലയിലെ കാവൻഡിഷ്‌ ലബോറട്ടറിയിൽ തുടർപഠനത്തിന്‌ സ്‌കോളർഷിപ്പോടുകൂടി തിരഞ്ഞെടുക്കപ്പെട്ടു.
കാവൻഡിഷ്‌ ലബോറട്ടറിയിലെ തുടർപഠനത്തിനു രണ്ടാമത്തെ ഡോക്‌ടറേറ്റ്‌ കൂടി നേടിയ ശേഷം ബാംഗ്ലൂരിലെ ഇന്ത്യൻ ഇൻസ്റ്റിറ്റിയൂട്ട്‌ ഓഫ്‌ സയൻസിൽ അസിസ്റ്റന്റ്‌ പ്രൊഫസറായി ജോലിയിൽ പ്രവേശിച്ചു.
ക്രേംബ്രിഡ്‌ജിൽ വച്ചു തന്നെ പ്രശസ്‌ത ശാസ്‌ത്രജ്ഞൻ ലിനസ്‌ പോളിങ്ങുമായി സൗഹൃദത്തിലായത്‌ പിന്നീടുള്ള പഠനഗവേഷണങ്ങൾക്ക്‌ സഹായകമായി.
എക്‌സ്‌റേയുടെ പ്രതിഫലനം മൂലം ഖരപദാർത്ഥങ്ങളിലുണ്ടാകുന്ന ഇലാസ്‌തികത മാറ്റത്തെ കുറിച്ചായിരുന്നു അന്നത്തെ പഠനം.
മദ്രാസ് സർവകലാശാലയിൽ
1952 ൽ മദ്രാസ്‌ സർവകലാശാല സാമ്പത്തിക-ഭരണ സ്വാതന്ത്ര്യം നൽകി സി.വി.രാമനെ ഭൗതിക ശാസ്‌ത്ര വിഭാഗം മേധാവിയാകാൻ ക്ഷണിച്ചു.
എന്നാൽ സി.വി.രാമൻ തനിക്ക്‌ ചേരാനാകില്ലെന്ന നിസ്സഹായത വ്യക്തമാക്കിയ ശേഷം പകരം ആളായി ഡോ.ജി.എൻ. രാമചന്ദ്രന്റെ പേര്‌ നിർദ്ദേശിച്ചു.
അങ്ങനെ കേവലം 30 വയസുള്ളപ്പോൾ രാമചന്ദ്രൻ ഇന്ത്യയിലെ തലയെടുപ്പുള്ള സർവകലാശാലകളിലൊന്നിന്റെ വകുപ്പ്‌ മേധാവിയായി നിയമിക്കപ്പെട്ടു , .
അന്നത്തെ മദ്രാസ്‌ സർവകലാശാല വൈസ്‌ചാൻസലർ എ.ലക്‌ഷമണസ്വാമി മുതലിയാരുമായുള്ള സൗഹൃദം രാമചന്ദ്രന്റെ ഗവേഷണങ്ങൾക്കും ചിന്തകൾക്കും ഊർജമേകി.
ജി.എൻ.രാമചന്ദ്രന്റെ ഗവേഷണവും ശിഷ്യസമ്പത്തും മികച്ച ജേർണലുകളിൽ പ്രത്യക്ഷമായിക്കൊണ്ടിരുന്ന ശാസ്‌ത്രപ്രബന്ധങ്ങളും മദ്രാസ്‌ സർവകലാശാലക്ക്‌ ലോകശ്രദ്ധ നേടിക്കൊടുത്തു.
രണ്ട്‌ അന്തർദേശീയ ശാസ്‌ത്ര സിമ്പോസിയങ്ങൾ ഇദ്ദേഹത്തിന്റെ നേതൃത്വത്തിൽ സർവകലാശാലയിൽ സംഘടിപ്പിക്കപ്പെട്ടു.
നോബൽ സമ്മാനിതരായ ശാസ്‌ത്രജ്ഞന്മാരടക്കമുള്ള മഹാരഥന്മാരുടെ ഒരുനിര തന്നെ ഈ സിമ്പോസിയങ്ങളെയെല്ലാം ധന്യമാക്കി.
ഈ സമ്മേളനങ്ങളിലൊന്നിൽ ലിനസ്‌ പോളിങ്ങും പങ്കെടുത്തുവെന്നത്‌ എടുത്തുപറയേണ്ടതുണ്ട്‌.
മോളിക്യുലാർ ബയോഫിസിക്സ് യൂണിറ്റ്, ഐ.ഐ.എസ്സി , ബാംഗ്ലൂർ
1970 ൽ മദ്രാസ്‌ സർവകലാശാലയിൽ നിന്നും രാജിവച്ച്‌ താൻ വിദ്യാർത്ഥിയായും അദ്ധ്യാപകനായും തിളങ്ങിനിന്ന ഇന്ത്യൻ ഇൻസ്റ്റിറ്റിയൂട്ട്‌ ഓഫ്‌ സയൻസിലേക്ക്‌ തന്നെ തിരിച്ചെത്തി.
പ്രശസ്‌ത ബഹിരാകാശ ശാസ്‌ത്രജ്ഞനും സാങ്കേതികവിദഗ്‌ധനുമായ പ്രൊഫ.സതീഷ്‌ ധവാനായിരുന്നു അക്കാലത്ത്‌ ഇൻസ്റ്റിറ്റ്യൂട്ടിന്റെ ഡയറക്‌ടർ.
അവിടെ തന്മാത്രാ ജീവഭൗതിക വിഭാഗത്തിന് (Molecular Biophysics Unit) രൂപം നൽകി,   പ്രൊഫസറും   പ്രഥമ വകുപ്പ്‌ തലവനുമായി പദവിയേറ്റു.
അതിനു ശേഷം 1978 മുതൽ 1981 വരെ മാത്തമാറ്റിക്കൽ ഫിലോസഫിയിൽ അതേ സ്ഥാപനത്തിൽ തന്നെ പ്രൊഫസറായി നിയമക്കപ്പെട്ടു.
തുടർന്ന്‌ 1984 വരെ CSIR Distinguished Professor (സമുന്നതനായ പ്രൊഫസർ) ആയി സേവനമനുഷ്‌ടിച്ചു.
അതിനുശേഷം 1984- 89  വരെ INSA ആൽബർട്ട്‌ ഐൻസ്റ്റൈൻ ചെയറിൽ പ്രൊഫസറായിരുന്നു .
ശാസ്‌ത്രലോകത്തിന്‌ നിർണായകമായ കണ്ടുപിടിത്തങ്ങളും ഇരുനൂറിലേറെ ഗവേഷണ പ്രബന്ധങ്ങളും ജി.എൻ. രാമചന്ദ്രൻ എന്ന പ്രതിഭയിൽ നിന്നും ലഭിച്ചു.
1950 മുതൽ 1957 വരെ കറന്റ്‌ സയൻസ്‌ മാസികയുടെ എഡിറ്ററായും പ്രവർത്തിച്ചിട്ടുണ്ട്‌.
ഗവേഷണം കൊളാജൻ ട്രിപിൾ ഹെലിക്സ്
രാമചന്ദ്രൻറെ  ഡോക്റ്ററൽ ഗവേഷണം  ക്രിസ്റ്റലോഗ്രഫി മേഖലയിലായിരുന്നു.
എകസ്-റേ ഡിഫ്രാക്ഷൻ എന്ന സാങ്കേതിക വിദ്യയുടെ വിവിധ വശങ്ങളെക്കുറിച്ചും സാധ്യത കളെക്കുറിച്ചുമായിരുന്നു പഠനം.
മദ്രാസ് യൂണിവഴ്സിറ്റിയിൽ വെച്ച്  ഇതേ സാങ്കേതിക വിദ്യ ഉപയോഗിച്ച്   അതി സങ്കീർണവും ബൃഹത്തുമായ ജൈവതന്മാത്രകളുടെ    ദ്വിമാന-ത്രിമാന ഘടനകൾ നിർണയിച്ചെടുക്കുന്ന ഗവേഷണങ്ങൾക്ക് ഇന്ത്യയിൽ  രാമചന്ദ്രൻ തുടക്കം കുറിച്ചു.
നീണ്ട പ്രോട്ടീൻ ശൃംഖലകളുടെ ത്രിമാന  ഘടനയെക്കുറിച്ചുള്ള വിശദമായ പഠനമാണ് ‌ രാമചന്ദ്രന്റെ സ്ഥാനം ശാസ്‌ത്രലോകത്ത്‌ ഉറപ്പിച്ചത്‌.
കൊളാജനെ കുറിച്ച്‌ ശാസ്‌ത്രജ്ഞനായ ഗോപിനാഥ് കർത്തായോടൊപ്പം നടത്തിയ ഗവേഷണ പഠനങ്ങളെ ആസ്പദമാക്കി  നേച്ചർ വാരികയിൽ കോളാജന്റെ ട്രിപ്പിൾ ഹെലിക്‌സ് ‌ (മുപ്പിരിയൻ ഗോവണി) ഘടന വിശദമാക്കിക്കൊണ്ടുള്ള ലേഖനം പ്രസിദ്ധപ്പെടുത്തി .
ഇതനുസരിച്ച്  തുല്യനീളമുള്ള   മൂന്നു പ്രോട്ടീൻ ഹെലികൽ ചെയിനുകൾ  മുടിപ്പിന്നൽ പോലെ മുറുകെ പിണച്ചു വെച്ചിരിക്കുന്നു.
മൂന്നു ചെയിനുകൾക്കുമിടയിൽ പലയിടത്തുമായുള്ള  ഹൈഡ്രജൻ ബോണ്ടുകൾ  ഘടനക്ക് മുറുപ്പും ദൃഢതയും നൽകുന്നു.
ഓരോ പിരിയിലും  3.3 അമിനോ ആസിഡു കണ്ണികൾ, ഈരണ്ടു കണ്ണികൾ ഇടവിട്ട് ചെയിനുകൾ തമ്മിൽ ഹൈഡ്രജൻ ബോണ്ടുകൾ  എന്നിവയായിരുന്നു ഘടനയുടെ സവിശേഷതകൾ.
Coiled Coil  എന്നു വിശേഷിപ്പിക്കപ്പെട്ട ഈ  മാതൃക ജൈവ തന്മാത്രകളുടെ ഘടനയെ കുറിച്ചുള്ള തുടർ പഠനങ്ങൾക്ക്‌ ഇത്‌ നിർണായക വഴിത്തിരിവായി.
ഗുരു സി.വി.രാമനെ പോലെ തന്നെ ജി.എൻ. രാമചന്ദ്രനും തന്റെ എല്ലാ ഗവേഷണങ്ങളും ഭാരതത്തിൽ തന്നെയായിരുന്നു നടത്തിയത്‌.
ചിക്കാഗോ സർവകലാശാലയിലടക്കം പല വിദേശ സർവകലാശാലകളിലും പ്രഭാഷണങ്ങൾ നടത്താനും ഇദ്ദേഹം സമയം കണ്ടെത്തിയിരുന്നു.
രാമചന്ദ്രൻ പ്ലോട്ട്
രാമചന്ദ്രനും കർത്തായും വിഭാവനം ചെയ്ത കൊളാജൻ തന്മാത്രയുടെ  Coiled Coil  ഘടന   ഏറെ ചർച്ചകൾക്ക് വിധേയമായി.
മദ്രാസ് ട്രിപിൾ ഹലിക്സ്  എന്നു വിശേഷിപ്പിക്കപ്പെട്ട ഈ മാതൃകക്ക്  കൊളാജൻറെ ഭൗതിക-രാസായന-ജൈവ ഗുണങ്ങളെ സ്ഥിരീകരിക്കാൻ   കഴിഞ്ഞു.
, എന്നാൽ  ഈ ഘടനയിൽ അമിനോആസിഡുകൾ തമ്മിലുള്ള അകലം തീരെ കുറവാണെന്നും ഇത് സാധൂകരിക്കാനാവില്ലെന്നും ഫ്രാൻസിസ് ക്രിക് , അലെക്സാൻഡർ റിച് എന്നീ ശാസ്ത്രജ്ഞർ അഭിപ്രായപ്പെട്ടു.
ഏതാനും ഭേദഗതികൾ നിർദ്ദേശിക്കുകയും ചെയ്തു .
ഇതിനു  മറുപടിയന്നോണം രാമചന്ദ്രൻ  പ്രോട്ടീൻ തന്മാത്രകളെക്കുറിച്ചും  അവയിലെ അമിനോ ആസിഡുകളുടേയും ദിമാന-ത്രിമാനഘടനകളെക്കുറിച്ച്  അത്യന്തം വിശദവും സൂക്ഷ്മവുമായ പഠനങ്ങൾ നടത്തി.
1963 ൽ‌ ജേർണൽ ഓഫ്‌ മോളിക്കുലാർ ബയോളജിയിൽ പ്രസിദ്ധപ്പെടുത്തിയ ഒരു ലേഖനത്തിൽ പോളിപെപ്‌റ്റൈഡ്‌ ശൃംഖലയുടെ ദ്വിമാന ചിത്രീകരണത്തിനുള്ള അടിസ്ഥാന സിദ്ധാന്തം ജി.എൻ.രാമചന്ദ്രൻ വിശദീകരിച്ചു .
രാമചന്ദ്രൻ പ്ലോട്ട്, രാമചന്ദ്രൻ മാപ് , എന്നീ പേരുകളിൽ  ഇതറിയപ്പെടുന്നു.
ഇന്ന്‌ ബയോ കെമസ്‌ട്രി, ബയോഫിസിക്‌സ്‌, മോളിക്കുലാർ ബയോളജി, ബയോ ഇൻഫോർമാറ്റിക്‌സ്‌ രംഗത്ത്  ഗവേഷകരൊന്നടങ്കം  പ്രോട്ടിന്റെ ശൃംഖലാഘടന(chain structure)  ശരിയാണോ എന്നുറപ്പു വരുത്തുവാൻ ' രാമചന്ദ്രൻസ്‌ പ്ലോട്ട്‌ ' ഉപയോഗിക്കുന്നു.
കൊൺവൊലൂഷൻ ടെക്നിക്
ത്രിമാന ചിത്രങ്ങൾ  ദൃശ്യവത്കരിക്കാൻ  ഗണിതശാസ്ത്രത്തിലെ ഫൂരിയർ ട്രാൻസ് ഫോം ( Fourier Transform) എന്ന സമീപനത്തേക്കാൾ മെച്ചപ്പെട്ടത് കൊൺവെലൂഷൻ രീതിയാണെന്ന്   രാമചന്ദ്രനും  ലക്ഷ്മീനാരായണയും കണ്ടെത്തി.
1971 ൽ ഇരുവരും  ചേർന്ന്‌ വൈദ്യശാസ്‌ത്രരംഗത്ത്‌ ഉപയോഗിക്കുന്ന ത്രിമാനചിത്രണമായി ബന്ധപ്പെട്ട ഒരു പ്രബന്ധം പ്രസിദ്ധപ്പെടുത്തി .
കൺവൊലൂഷൻ സാങ്കേതിക വിദ്യ ഉപയോഗിച്ച്‌  ത്രിമാന ചിത്രീകരണം  നടത്താമെന്ന ഈ ആശയം ടോമോഗ്രാഫിക്‌ രീതിക്ക്‌ വിത്തുപാകി.
പിന്നീട്‌ വൈദ്യശാസ്‌ത്ര പരിശോധനയ്‌ക്കും ശസ്‌ത്രക്രിയയ്‌ക്കും ഉപയോഗിക്കുന്ന കാറ്റ്‌ സ്‌കാൻ വികസിപ്പിച്ചെടുക്കാൻ ഇത്‌ സഹായിച്ചു.
ഇന്ത്യയിലെ തന്മാത്രാ ജൈവഭൗതികത്തിന്റെ പിതാവായി കരുതപ്പെടുന്ന ജി.എൻ.രാമചന്ദ്രനെ തേടി ഒട്ടേറെ അംഗീകാരങ്ങളെത്തി.
പ്രശസ്‌തമായ ശാന്തിസ്വരൂപ്‌ ഭട്‌നഗർ പുരസ്‌കാരം .
1977 ൽ റോയൽ സൊസൈറ്റി അംഗത്വം എന്നിവ ഇദ്ദേഹത്തെ തേടിയെത്തി .
1961- ശാന്തിസ്വരൂപ്  ഭട്നഗർ  പുരസ്കാരം Shanti (ഭൗതികശാസ്ത്രം)
1964 -  വാട്മൾ  സ്മാരക പുരസ്കാരം (ബയോഫിസിക്സ്)
1967 - ജോൺ  ആർതർ വിൽസൺ അവാർഡ് ( അമരിക്കൻ ലെതർ കെമിസ്റ്റ് അസോസിയേഷൻ )
1971 - മേഘ്നാഥ് സാഹാ മെഡൽ (ഏഷ്യറ്റിക് സൊസൈറ്റി )
1972 - ശ്രീനിവാസ രാമാനുജം മെഡൽ ( ഇന്ത്യൻ നാഷണൽ സയൻസ് അകാദമി)
1976 - ജഗദീഷ് ചന്ദ്ര ബോസ്  അവാർഡ്( യൂണിവഴസിറ്റി ഗ്രാൻറ്സ് കമീഷൻ)
1977 - ജെ.സി. ബോസ് മെഡൽ ( ബോസ് ഇൻസ്റ്റിറ്റ്യൂട്ട്, കൊൽകത്ത)
1978 - ഫോഗാർടി ഇൻറർനാഷണൽ മെഡൽ ( നാഷണൽ ഇൻസ്റ്റിറ്റ്യൂട്ട്  ഓഫ് ഹെൽത്, യുഎസ്എ)
1979- ഡിസ്റ്റിൻഗ്വിഷ്ഡ് ആലംനി അവാർഡ് ( ഇന്ത്യൻ ഇൻസ്റ്റിറ്റ്യൂട്ട്  ഓഫ്സയൻസ്, ബാഗ്ലൂർ)
1982-  സർസി.
വി. രാമൻ മെഡൽ ( ഇന്ത്യൻ നാഷണൽ സയൻസ് അകാദമി, ന്യൂഡൽഹി)
1984- രാമേശ്വർദാസ് ജി ബിർളാ അവാർഡ് ( വൈദ്യശാസ്ത്രം)
1999-  ഇവാൾഡ് പ്രൈസ്  (ഇൻറർനാഷണൽ  യൂണിയൻ ഓഫ് ക്രിസ്റ്റലോഗ്രഫി) അന്ത്യം